Diari Oficial de la Generalitat Valenciana


Sumari del DOGV 8649, del 04-10-2019 (2019/9215)

RESOLUCIÓ de 26 de setembre de 2019, de la directora general de Cultura i Patrimoni, de concessió de subvencions per a la promoció de la cultura popular valenciana.
--------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9215


Data del document
:   26-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 de setembre de 2019, de la directora general de Cultura i Patrimoni, de concessió de subvencions per a la promoció de la cultura popular valenciana. [2019/9215]  
L'Ordre 53/2016, de 16 de setembre, de la Conselleria d'Educació, Investigació, Cultura i Esport, aprova les bases reguladores d'aquestes subvencions, dirigides a entitats sense ànim de lucre per a la promoció de la cultura valenciana, a través de les activitats i festes vinculades al patrimoni cultural immaterial valencià (DOGV 7877, 20.09.2016).  
  
La Resolució de 28 de maig de 2019, del conseller d'Educació, Investigació, Cultura i Esport, convoca les subvencions per a la promoció de la cultura popular valenciana, d'acord amb les esmentades bases.  
  
L'objecte de les ajudes és finançar la promoció d'activitats i festes vinculades amb la cultura valenciana i el patrimoni cultural immaterial valencià, organitzades per entitats sense ànim de lucre, que es realitzen en el territori de la Comunitat Valenciana.  
Una vegada finalitzat el termini de presentació de sol·licituds, esmena de deficiències i instruïts els corresponents expedients, es va constituir la Comissió Tècnica d'Avaluació el dia 5 de setembre de 2019, que va efectuar la valoració de les sol·licituds presentades i va proposar la distribució d'aquestes subvencions. A la vista del seu informe, i de la proposta de resolució de la Direcció General de Cultura i Patrimoni, resolc:  
  
Primer  
Concedir, de conformitat amb l'ordre que estableix les bases i la resolució de convocatòria, les subvencions a les entitats que figuren en l'annex I per un import global de 248.705,51 ?, que es finançaran a càrrec de la línia S3222, programa 22.40.72.833.41.6, del Pressupost de la Generalitat per a l'any 2019.  
Queden sense adjudicar un total de 51.294,49 ?.  
  
Segon  
Desestimar les sol·licituds que figuren en l'annex II pels motius que s'indiquen en cada cas.  
  
Tercer  
Desestimar les activitats corresponents a sol·licituds valorades que figuren en l'annex II pels motius que s'indiquen en cada cas.  
  
  
Quart  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, de bon govern i participació ciutadana de la Comunitat Valenciana.  
  
Cinqué  
Aquestes subvencions estan acollides al règim de minimis establit en el Reglament (CE) núm. 1407/2013, de 18 de desembre, de la Comissió, de 15 de desembre de 2006 (DOUE L 352/1, 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
  
Sisé  
El pagament de les subvencions es realitzarà, d'acord amb la base 13, de l'Ordre 54/2016, de 19 de setembre, el resol onzé, de la Resolució de convocatòria, la Llei 1/2015, de 6 de febrer, d'hisenda pública i del sector públic instrumental i de subvencions, i la present resolució de concessió.  
  
Seté  
L'incompliment de les finalitats de la subvenció o d'algun dels supòsits regulats en la base dotzena comportarà la revocació de la concessió. Serà exigible el seu reintegrament si la persona beneficiària no el realitza voluntàriament i sense perjudici de les altres responsabilitats que ocasionara aquest incompliment.  
  
D'acord amb el que es disposa en l'article 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar, potestativament, un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport, en el termini d'un mes a comptar des de l'endemà de ser publicada.  
b) El recurs contenciós administratiu s'haurà de presentar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
  
València, 26 de setembre de 2019.- La directora general de Cultura i Patrimoni: Carmen Amoraga Toledo.